
MINISTERSTVO  HOSPODÁRSTVA
       SLOVENSKEJ  REPUBLIKY

                                                                                           	  Číslo: 32630/2026-1030-71238

R O Z H O D N U T I E  č. 8/2026                                                                                                                              
ministerky hospodárstva Slovenskej republiky

z  30. júna 2026, 

ktorým sa vydáva Protikorupčná politika 
Ministerstva hospodárstva Slovenskej republiky 
a vybraných právnických osôb v jeho pôsobnosti

	V súlade s opatrením 3.2 Akčného plánu prevencie korupcie, ktorý je prílohou Národnej protikorupčnej stratégie Slovenskej republiky na roky 2026 – 2029, schválenej uznesením vlády Slovenskej republiky č. 31 z 21. januára 2026 k návrhu Národnej protikorupčnej stratégie Slovenskej republiky na roky 2026 – 2029

	    I.
v y d á v a m

Protikorupčnú politiku Ministerstva hospodárstva Slovenskej republiky a  vybraných právnických osôb v jeho pôsobnosti, ktorá tvorí neoddeliteľnú prílohu tohto rozhodnutia. 

II.
n a r i a ď u j e m

všetkým zamestnancom Ministerstva hospodárstva Slovenskej republiky a vybraných právnických osôb v pôsobnosti Ministerstva hospodárstva Slovenskej republiky vrátane štátnych zamestnancov vo verejnej funkcii a osôb konajúcich v ich mene, aby sa oboznámili s obsahom Protikorupčnej politiky Ministerstva hospodárstva Slovenskej republiky 
a vybraných právnických osôb v jeho pôsobnosti, dodržiavali pravidlá a zásady z nej vyplývajúce. 

III.
z á v e r e č n é  u s t a n o v e n i a 

1. Zrušuje sa rozhodnutie č. 2/2023 ministra hospodárstva Slovenskej republiky zo dňa             24. augusta 2023, ktorým sa vydáva Protikorupčná politika Ministerstva hospodárstva Slovenskej republiky a vybraných právnických osôb v jeho pôsobnosti.
2. Toto rozhodnutie nadobúda platnosť dňom podpisu a účinnosť 1. júla 2026.



   Ing. Denisa Saková, PhD.
    ministerka hospodárstva 
      Slovenskej republiky

